label_title: 2017-es afrikai nemzetek kupája
label_desc: A 2017-es afrikai nemzetek kupáját január 14. és február 5. között rendezték, a házigazda Gabon volt. A címvédő Elefántcsontpart. Az eredeti helyszín Líbia lett volna, azonban a térség szövetsége, a CAF az országban zajló háború miatt a rendezési jogot Gabonnak adta. A kiírás győztese indulási jogot nyert a 2017-es konföderációs kupára. A torna az afrikai kontinenstorna megalapításának 60. évfordulójára esett. A döntőben Kamerun 2-1-re legyőzte Egyiptomot és megszerezte 5. elsőségét az ANK történetében.